Nr.18923/17.10.2023
REFERAT DE APROBARE
         Subsemnatul Bucuroiu Constantin, primar al Oraşului Boldeşti-Scăeni, supun spre analiza si aprobarea Consiliului Local  Proiectul de hotărâre privind modificarea Hotărârii Consiliului Local nr. 170/26.11.2019  pentru aprobarea Regulamentului-Cadru  privind  vânzarea bunurilor imobile din domeniul privat al oraşului Boldeşti-Scǎeni. 

În baza OUG nr. 57/2019 privind Codul administrativ, vă prezint următoarele :

          În domeniul privat al oraşului Boldeşti-Scăeni sunt bunuri (terenuri, clădiri, terenuri şi clădiri) care, în urma unor demersuri făcute de persoane fizice sau de persoane juridice şi datorită dinamicii economice, pot fi vândute, în condiţiile legii.
În vederea vânzărilor bunurilor aparţinând domeniului privat al oraşului Boldeşti-Scăeni a fost aprobat, prin H.C.L. nr.170/26.11.2019, REGULAMENTUL-CADRU privind vânzarea bunurilor imobile din domeniul privat al orasului Boldesti-Scaeni, fără a cuprinde şi dispoziţii referitoare la vânzarea locuinţelor din fondul locativ al oraşului, pentru care sunt incheiate contracte de închiriere valabile.

Locuinţele din fondul locativ aflate în domeniul privat vor fi vândute la preţurile rezultate în urma evaluării de piaţă prin raport de evaluare întocmit de expert ANEVAR, la cererea chiriaşilor. Chiriaşii vor dispune de dreptul de preemţiune la cumpărarea locuintelor. 
          Faţă de cele de mai sus propun modificarea, prin completare, a unor prevederi din  Regulamentul - Cadru privind vânzarea bunurilor imobile aparţinând domeniului privat al oraşului Boldeşti-Scăeni, anexă la HCL nr. 170/2019, referitoare la includerea locuinţelor din fondul locativ în categoria bunurilor imobile supuse vânzării.
  
În speranţa aprobării, vă mulţumesc anticipat !

PRIMAR,

BUCUROIU CONSTANTIN
Consiliului Local al oraşului  Boldeşti-Scăeni
